**Информация за лекарите, ангажирани в процеса по ваксиниране на лица срещу COVID-19**

**Относно*:***  *Препоръка за приложение на втора доза от ваксина „COVID-19 Vaccine Astra Zeneca“.*

Във връзка с провеждащата се масова ваксинация в страната срещу COVID-19 с ваксина „COVID-19 Vaccine Astra Zeneca“ Ви информираме, че по препоръка на **Националния ваксинационен щаб** втората доза от ваксината следва да се прилага през 10-та седмица от поставянето на първата доза. Препоръката се базира на наличните към момента данни, както в Кратката характеристика на продукта, така и от проведени проучвания за установена по-висока ефективност на ваксината при прилагане на втората доза след по-дълъг интервал.

Напомняме Ви, че съгласно Кратката характеристика на ваксината „COVID-19 Vaccine Astra Zeneca“ втората доза от тази ваксина се прилага между 4 и 12 седмици (28 до 84 дни) след първата доза, което следва да се има предвид при невъзможност за спазване на препоръката.